Školský vzdelávací program
Náboženská výchova
Vzdelávacia oblasť: Človek a spoločnosť
Vyučovací predmet: Náboženská výchova
Ročník: 2. - 4. ročník
Učebný plán: 1 hodiny týždenne – v súlade so ŠVP
Charakteristika predmetu
Vzdelávací štandard predmetu náboženská výchova/náboženstvo Katolíckej cirkvi nepredstavuje iba súhrn katalógov, ktoré stanovujú výkony a obsah daného predmetu, ale je to predovšetkým program rôznych činností a otvorených príležitostí na rozvíjanie individuálnych učebných možností žiakov. 
Vzdelávací štandard pozostáva z charakteristiky predmetu a základných učebných cieľov, ktoré sa konkretizujú vo výkonovom štandarde. Je to ucelený systém výkonov, ktoré sú vyjadrené kognitívne odstupňovanými konkretizovanými cieľmi – učebnými požiadavkami. Tieto základné požiadavky môžu učitelia ešte viac špecifikovať, konkretizovať a rozvíjať v podobe konkrétnych učebných cieľov, učebných úloh a otázok. 
K vymedzeným výkonom je priradený učebný obsah, v ktorom sa zdôrazňujú pojmy ako kľúčový prvok vnútornej štruktúry učebného obsahu. Učivo je v ňom štruktúrované podľa jednotlivých tematických celkov. Je to základ vymedzeného učebného obsahu. To však nevylučuje možnosť učiteľov tvorivo modifikovať stanovený učebný obsah v rámci školského vzdelávacieho programu. 
Požadované vedomosti v náboženskej výchove/náboženstve slúžia rozvoju náboženskej dimenzie, ktorá je súčasťou kultúry a prispieva k celkovému formovaniu osobnosti žiakov. 
Predmet náboženská výchova/náboženstvo v primárnom vzdelávaní podporuje základné predpoklady kresťanských životných postojov a konania žiakov. Rozvíja duchovný svet detí, umožňuje im prostredníctvom biblických príbehov poznávať Trojjediného Boha, Božiu Matku Máriu a svätých. Poznatky, ktoré získavajú žiaci v tomto období, sú predpokladom pre otvorenie sa životu s Ježišom Kristom aj prostredníctvom prijatia sviatosti Eucharistie. Na podklade Božích prikázaní ich učí rozlišovať dobro od zla. Náboženská výchova/náboženstvo v nich rozvíja komunikačné zručnosti, otvára ich chápaniu okolitého sveta a vďačnosti za prijaté dary. Ovplyvňuje hodnotovú orientáciu žiakov, ktorá im pomáha byť prospešnými rodine, spoločnosti a Cirkvi. 
Ciele predmetu
získajú vedomie jedinečnosti a neopakovateľnosti človeka ako originálneho Božieho stvorenia, 
nadobudnú základné vedomosti o existencii a pôsobení Boha podľa učenia Katolíckej cirkvi, 
získajú vedomosti o živote Panny Márie a svätých, ktoré sú predpokladom náležitej úcty k nim, 
získajú vedomosti o vzniku a účinkovaní Cirkvi v dejinách i v dnešnom svete, 
zorientujú sa v morálnych hodnotách, ktoré sú postavené na Desatore, 
nadobudnú vhodné komunikačné zručnosti k vyjadrovaniu vlastných myšlienok a citov,
získajú spôsobilosť pre pravidelnú modlitbu, rozlišovanie dobra od zla, voľbu dobra pre seba i iných.
Obsah predmetu 
Náboženská výchova je zameraný na postupné spoznávanie základných viest, biblických príbehov, morálnych hodnôt a liturgického roka. 
2. ročníku sa výučba zameriava najmä na budovanie dôvery v Boha, spoznávanie Božieho stvorenia a základy kresťanského života v rodine a spoločenstve. 
Boh je naším Otcom: Vzťah človeka k Bohu, Boh sa o nás starať a miluje nás.
Stvorenie sveta: Spoznávanie krásy prírody a sveta ako daru od Boha.
Ježiš – náš priateľ: Základné udalosti z Ježišovho života, jeho láska k ľuďom a deťom. 
Modlitba: Učenie sa základných kresťanských modlitieb (Otčenáš, Zdravas Mária, Anjeličku, môj strážničku) a rozhovor s Bohom.
Kresťanská rodina a sviatky: Význam nedeľnej svätej omše, Advent, Vianoce, Veľká noc očami dieťaťa.
3. ročník ZŠ (často pod názvom: Cesta lásky / Sviatosti a Cirkev)
Tretí ročník býva na mnohých školách úzko spätý prípravou na prvé sväté prijímanie (ak ho deti absolvujú v tomto veku), preto dominujú témy súvisiace so sviatosťami a morálkou. 
Desatoro – cesta lásky a pravidlá pre život: Vysvetlenie prikázaní zrozumiteľnou rečou detí (vzťah k Bohu a k blížnym).
Sviatosti: Hlbšie poznenie sviatkov, osobitný dôraz na Sviatosť zmierenia (sviatopútnictvo/spoveď) a Sviatosť Oltárnu ( Eucharistia). 
Ježišove podobenstvá: Príbehy, ktorými Ježiš učil ľudí o Božom kráľovstve (napr. O milosrdnom Samaritánovi, O stratenej ovci). 
Cirkev a farská spoločenstvo: Život v miestnej farnosti, kňaz, spoločenstvo veriacich, Boží chrám (kostol a jeho časti).
4. ročník ZŠ (často pod názvom: Cesta svetla / Biblia a svedectvo viery) 
Vo 4. ročníku sa žiaci viac ponárajú do čítania Svätého Písma (Biblie) a spoznávajú postavy Starého a Nového zákona, pričom sa učia aplikovať vieru do každodenného života. 
Biblia – kniha nádeje: Ako vznikla Biblia, rozdelenie na Starý a Nový zákon. 
Starozákonné postavy: Príbehy významných postáv a ich dôvera v Boha (napr. Abrahám, Mojžiš, Dávid, Jonáš).
Nový zákon a život Ježiša: Ježišove zázraky, jeho verejné účinkovanie, utrpenie, smrť a zmŕtvychvstanie. 
Svedkovia viery a kresťanský život: Kto je kresťan, život svätých ako vzor, láska k blížnemu v praxi, pomoc druhým. 
Liturgický rok: Prehlbovanie chápania liturgických období (Advent, Vianoce, Pôst, Veľká noc, Cezročné obdobie).
Stratégia vyučovania
Vzdelávanie v tejto oblasti smerujeme k vytváraniu a rozvíjaniu kľúčových kompetencií žiakov tým, že vedie žiakov k:
Pozitívnemu vzťahu k práci a k zodpovednosti za kvalitu svojich i spoločných výsledkov práce,
Osvojeniu základných pracovných zručností a návykov z rôznych oblastí, k organizácii a plánovaniu práce a k používaniu vhodných nástrojov, náradia a pomôcok pri práci i v bežnom živote
Poznávaniu okolitého sveta, k novému postoju a hodnotám vo vzťahu k práci človeka, technike a životnému prostrediu,
Orientácii v rôznych oboroch ľudskej činnosti, formách fyzickej a duševnej práce, a osvojeniu potrebných poznatkov a zručností pre ďalšiu životnú a profesijnú orientáciu
1. Komunikatívne a sociálne - interakčné spôsobilosti
Pre utváranie a rozvíjanie tejto kľúčovej kompetencie využívame výchovné vzdelávacie stratégie, ktorými žiakov vedieme:
k samostatnosti a spolupráci vo dvojiciach a menších pracovných skupinách, výmene skúseností medzi žiakmi, 
k tímovému riešeniu problémov a používaniu skupinovej práci,
k rešpektovaniu druhého, 
sprostredkovať  informácie vhodným spôsobom/text, hovorené slovo/ tak, aby každý každému porozumel
k rozvíjaniu dôvery vo vlastné schopnosti a možnosti pri riešení úloh, sebakontrole, vytrvalosti a presnosti.
2. Interpersonálne a interpersonálne spôsobilosti
Výchovné a vzdelávacie postupy, ktorými:
vedieme žiakov poznávaniu zmyslu a cieľa učenia sa,
podporujeme u žiakov rozvoj schopností abstraktného a logického myslenia,
učíme k schopnosti využívať informačné technológie.
3. Schopnosti tvorivo riešiť problémy
Pre utváranie a rozvíjanie tejto kľúčovej kompetencie využívame výchovné vzdelávacie stratégie, ktoré žiakom umožňujú:
využívať osvojené, pojmy a postupy v praxi,
rozoznať problém, formulovať a vyberať možné riešenia,
uplatňovať základné myšlienkové operácie /porovnávanie, triedenie, analýza .../ ,
podporovať u žiakov hľadanie rôznych variantov pri riešení úloh, vyberať a zvažovať vhodnosť riešenia,
objavovať nové poznatky experimentovaním a vlastnou činnosťou,
rozvíjať sebadôveru vo vlastné schopnosti a možnosti pri riešení úloh,
korigovať nesprávne riešenie problému / vyhľadanie a oprava chýb/,
viesť k sebakontrole, k systematickej práci, vytrvalosti a presnosti.
Dôležitou stratégiou vo vyučovaní je schopnosť komunikovať. Umožniť žiakom rekonštrukciu predchádzajúcich vedomostí, aby si lepšie a trvalejšie zapamätali nové informácie. Žiakov treba vo veľkej miere zapájať do vyučovacieho procesu. Úlohou učiteľa je, aby žiaci nadobudli predovšetkým schopnosť: 
Samostatne sa učiť.
Vedieť aplikovať svoje vedomosti pružne a tvorivo.
Modifikovať informácie, aby mohli úspešne riešiť  neznáme problémy.
a) metódy:
motivačné rozprávanie a rozhovor (aktivizovanie poznatkov a skúseností žiakov), problémová metóda (upútanie pozornosti prostredníctvom nastoleného problému), rozprávanie (vyjadrovanie skúseností a aktívne počúvanie), výklad, beseda, opis, pozorovanie, práca s informáciami, demonštračná metóda (demonštrácia predmetov, javov a činností), heuristická metóda (učenie sa riešením problémov), prezentačná metóda (prezentácia s využitím dataprojektoru), samostatná práca žiakov (s encyklopédiou, s odborným časopisom, s počítačom, s internetom), zážitkové metódy
b) formy práce: 
individuálna, samostatná práca,  práca vo dvojiciach, skupinová práca (v trojiciach, štvoriciach či väčších skupinkách), hromadná práca
Hodnotenie 
Hodnotenie má v prvom rade funkciu pozitívne motivovať žiaka a usmerniť jeho osobnostný vývoj. Žiaci sú hodnotení a klasifikovaní v súlade s Metodickým pokynom č.22/2011-R na hodnotenie žiakov základnej školy, ktoré schválilo MŠ  SR pod č.:2011-3121/12824:4-921  s platnosťou od 1.5.2011. 
Hodnotenie žiaka musí byť komplexné, založené na princípe individuálneho prístupu k osobnosti.. Z týchto okolností prevládajúcim znakom v smere k žiakovi by malo byť pozitívne hodnotenie, ale v smere k rodičom odbornejšie, komplexnejšie, objektívnejšie, ale z hľadiska pozitívneho smerovania pôsobenia rodiča na dieťa i konštruktívnejšie hodnotenie.
Na hodnotenie v predmete využívame tieto klasifikačné stupne:
Stupeň 1 (výborný)  
Žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Jeho ústny aj písomný prejav je správny, výstižný. Výsledky jeho činností sú kvalitné až originálne.
Stupeň 2 (chválitebný) 
Žiak ovláda poznatky, pojmy a zákonitosti podľa učebných osnov a  vie ich pohotovo využívať. Má osvojené kľúčové kompetencie, ktoré tvorivo aplikuje pri intelektuálnych, praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. Jeho ústny prejav má občas nedostatky v správnosti, presnosti a  výstižnosti. Výsledky jeho činností sú kvalitné, bez väčších nedostatkov.
Stupeň 3 (dobrý) 
Žiak má v celistvosti a úplnosti osvojenie poznatkov, pojmov a zákonitostí podľa učebných osnov a pri ich využívaní má nepodstatné medzery. Má osvojené kľúčové kompetencie, ktoré využíva pri intelektuálnych, praktických a iných činnostiach s menšími nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti dokáže s učiteľovou pomocou opraviť. V ústnom a písomnom prejave má častejšie nedostatky v správnosti, presnosti, výstižnosti. Výsledky jeho činností sú menej kvalitné.
Stupeň 4 (dostatočný)
Žiak má závažné medzery v celistvosti a úplnosti osvojenia poznatkov a zákonitostí podľa učebných osnov ako aj  v  ich využívaní. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Jeho ústny aj písomný prejav má často v správnosti, presnosti a výstižnosti vážne nedostatky. V kvalite výsledkov jeho činností sa prejavujú omyly, grafický prejav je málo estetický. Vážne nedostatky dokáže žiak s pomocou učiteľa opraviť.
 Stupeň 5 (nedostatočný)
Žiak si neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Pri riešení teoretických a praktických úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Jeho ústny a písomný prejav je nesprávny, nepresný. Kvalita výsledkov jeho činností sú na nízkej úrovni. Vážne nedostatky nedokáže opraviť ani s pomocou učiteľa.
Hodnota známky: aktivita, záujem 100 %
Prierezové témy a AI gramotnosť
Na základe Dodatku č. 17 k štátnym vzdelávacím programom (MŠVVaM SR, účinnosť od 1. 3. 2026) sa do prierezových tém dopĺňa AI gramotnosť (AIG). V predmete TŠV sa realizuje najmä integráciou do tematických celkov Zdravie a jeho poruchy / Zdravý životný štýl a Telesná zdatnosť a pohybová výkonnosť – žiaci sa učia primerane veku využívať aplikácie, nositeľné zariadenia (smart hodinky, športtestre) a generatívnu AI ako pomocníka pri sledovaní pohybovej aktivity, tvorbe jedálnička či tréningového plánu, pričom si zároveň osvojujú kritický a bezpečný prístup k jej výstupom a udržiavanie zdravej rovnováhy medzi pohybom a používaním technológií (digitálny wellbeing).
Použité skratky prierezových tém: OSR – Osobnostný a sociálny rozvoj, OZO – Ochrana života a zdravia, ENV – Environmentálna výchova, MDV – Mediálna výchova, AIG – AI gramotnosť.


Učebné osnovy - 2. ročník
	
Tematický celok/ Téma/ Počet hodín
	Obsahový štandard
	Výkonový štandard
	Prierezové témy 

	Boh mi dôveruje/4
	stvorenie
človek ako Boží obraz
obraz rajskej záhrady
Boh nám zveril zem a my ju chránime






	Žiak na konci 2. ročníka základnej školy vie/dokáže:
uviesť odlišnosti človeka od ostatných živočíchov,
rozlíšiť jednoduchým spôsobom pojmy – stvoriť a vytvoriť,
reprodukovať pomocou učiteľa biblický príbeh o rajskej záhrade,
vyjadriť závislosť človeka na prírode a zodpovednosť človeka za prírodu,
· rozlíšiť na konkrétnom príklade dobro od zla.
	AIG ,OSR, OZO, ENV, MDV      

	Dôverujem Bohu/4

	Abrahám
Boh a jeho meno
modlitba
nedeľa







	opísať na konkrétnom príklade hlavné znaky a prejavy dôvery voči človeku,
reprodukovať biblický príbeh o Abrahámovi,
vysvetliť potrebu človeka niekomu veriť,
formulovať jednoduchým spôsobom modlitbu vlastnými slovami,
zdôvodniť potrebu odpočinku,
· opísať nedeľu ako deň odpočinku a úcty k Bohu.
	AIG ,OSR, OZO, ENV, MDV      



	Dôvera v rodine/5
	advent
rodina ako spoločenstvo – úlohy a roly v rodine
Jakub a Ezau – narušenie vzájomnej dôvery
Cirkev – Božia rodina
pozvanie do Božej rodiny

	vysvetliť potrebu dôvery v rodine,
prerozprávať príbeh o Jakubovi a Ezauovi,
charakterizovať jednoduchým spôsobom krst,
nakresliť jednotlivé krstné symboly,
formulovať modlitbu za rodičov a súrodencov.
	AIG ,OSR, OZO, ENV, MDV      

	Dôverujeme si navzájom/4
	schopnosť hovoriť ako Boží dar – výchova k citlivosti voči vyslovenému slovu
čisté srdce – vedomie úcty k jedinečnosti každého človeka
boháč a Lazár
osobný majetok, bohatstvo

	zdôvodniť význam poďakovania a prosby pre budovanie medziľudských vzťahov a slušného správania,
prerozprávať biblický príbeh o boháčovi a Lazárovi,
uviesť príklady osobného a spoločného majetku,
zdôvodniť potrebu pomoci núdznym.
	AIG ,OSR, OZO, ENV, MDV      

	Desatoro – pozvanie k slobode a k dôvere/2

	uzatvorenie zmluvy na hore Sinaj
Desatoro ako pravidlá pre život

	prerozprávať s pomocou učiteľa biblický príbeh o Mojžišovi a vyslobodení Izraelitov,
opísať situáciu prijatia Desatora,
priradiť pomocou učiteľa k jednotlivým prikázaniam čnosti.
	AIG ,OSR, OZO, ENV, MDV      

	Pozvanie na hostinu – obnovenie dôvery/3
	milosrdný otec / márnotratný syn
umenie povedať zlu „nie“, obrátiť sa, zmieriť sa s ľuďmi a s Bohom
sviatosť zmierenia

	prerozprávať biblický príbeh o márnotratnom synovi,
vysvetliť dôležitosť ľútosti nad vykonaným zlom,
opísať potrebu odpustenia pre budovanie dobrých vzťahov,
navrhnúť spôsob ako vyjadriť prosbu o odpustenie.
	AIG ,OSR, OZO, ENV, MDV      





Učebné osnovy - 3. ročník
	
Tematický celok/ Téma/ Počet hodín
	Obsahový štandard
	Výkonový štandard
	Prierezové témy 

	Veriť Bohu/4
	viera v Boha
biblické obrazy Boha
podobenstvo o horčičnom semienku
krst

	Žiak na konci 3. ročníka základnej školy vie/dokáže:
vysvetliť jednoduchým spôsobom, čo znamená dôverovať,
vysvetliť podobenstvo o horčičnom semienku,
vymenovať krstné sľuby,
vysvetliť krstné symboly,
reprodukovať Apoštolské vyznanie viery.
	AIG ,OSR, OZO, ENV, MDV      

	Ježiš uzdravuje/2
	Ježišove uzdravenia
rozvoj mravného cítenia

	reprodukovať biblické príbehy o uzdravení slepého, hluchonemého, človeka s „vyschnutou rukou“ a ochrnutého,
vysvetliť, čo sa vo viere chápe ako zázrak,
identifikovať sa s biblickými postavami, ktoré potrebujú uzdravenie.
	AIG ,OSR, OZO, ENV, MDV      

	Ježiš nám odpúšťa/4
	vina, hriech
Ježiš v dome hriešnika (Zachej)
na ceste zmierenia - márnotratný syn, ľútosť
sviatosť zmierenia - ako prijatie odpustenia

	vymenovať možné reakcie človeka na vinu,
vysvetliť dôležitosť uznania si viny,
prerozprávať biblický príbeh o Zachejovi,
opísať stručne pojmy svedomie a spytovanie svedomia,
opísať dôležitosť vzájomného odpúšťania,
ovládať priebeh sviatosti zmierenia.
	AIG ,OSR, OZO, ENV, MDV      

	Ježiš nás oslobodzuje/7
	Veľká noc (Pascha)
Desatoro – pravidlá pre život v slobode
hriech a jeho dôsledky
Ježišova smrť a zmŕtvychvstanie
reprodukovať Desatoro a jednoducho vysvetliť význam jednotlivých prikázaní,
porozprávať udalosti umučenia a vzkriesenia Krista,
vysvetliť jednoducho význam obety Krista na kríži a jeho vzkriesenia.
	 reprodukovať udalosti vyslobodenia Izraelitov z egyptského otroctva,
opísať na základe podobenstva o márnotratnom synovi pojem hriech a jeho dôsledky,
rozlíšiť ťažký a ľahký hriech,

	AIG ,OSR, OZO, ENV, MDV      

	Ježiš nás pozýva na hostinu/4
	nasýtenie (zázrak rozmnoženia chlebov)
Posledná večera (Eucharistia)
svätá omša ako hostina (hostina spoločenstva, slova a chleba)
Cirkev ako prostredníčka Božích tajomstiev

	vymenovať základné časti sv. omše,
odlíšiť bežný pokrm od Eucharistie,
objasniť potrebu slávenia Eucharistie pre človeka i spoločenstvo,
zdôvodniť dôležitosť účasti na bohoslužbe v nedeľu,
vysvetliť zmysel spoločenstva v Cirkvi.
	AIG ,OSR, OZO, ENV, MDV      





Učebné osnovy - 4. ročník
	
Tematický celok/ Téma/ Počet hodín
	Obsahový štandard
	Výkonový štandard
	Prierezové témy 

	Cesta nádeje/4
	cesta k sebe – som jedinečný
cesta k druhým – budovanie vzťahov
cesta do sveta, v ktorom žijem (Noemova archa)
cesta k Bohu – biblické obrazy Božej blízkosti



	Žiak na konci 4. ročníka základnej školy vie/dokáže:
identifikovať prvky, ktoré robia človeka jedinečným,
vysvetliť hodnotu priateľstva,
prerozprávať biblický príbeh o Noemovej arche,
opísať Božiu blízkosť cez biblické postavy Noema, Abraháma a Mojžiša.
	AIG ,OSR, OZO, ENV, MDV      

	Biblia – slovo o nádeji/7
	Biblia – Kniha kníh
zasľúbená zem
odkrývanie nádeje v živote biblických postáv
očakávanie Mesiáša
príchod Mesiáša
Ježiš ohlasuje Božie kráľovstvo (podobenstvá o Božom kráľovstve)
Ježiš sprítomňuje Božie kráľovstvo (Ježišove zázraky)

	rozlíšiť medzi Starým a Novým zákonom,
identifikovať sa s postojmi nádeje v živote biblických postáv,
reprodukovať biblický príbeh o povolaní Gedeona,
interpretovať jednoduchým spôsobom biblické texty proroctiev Micheáša a Izaiáša – ako posolstvo nádeje,
interpretovať biblické príbehy o Jánovi Krstiteľovi a Panne Márii ako naplnenie očakávanej nádeje na príchod Vykupiteľa,
vysvetliť podobenstvá o Božom kráľovstve,
uviesť tri Ježišove zázraky.
	AIG ,OSR, OZO, ENV, MDV      

	Svedectvo nádeje/4
	rôzne veže
rôznorodosť vierovyznaní
kresťanské cirkvi pôsobiace v našej krajine (regióne)
kresťania – nádej pre svet

	vyjadriť dôležitosť úcty k iným cirkvám a náboženstvám,
vnímať odlišnosť chrámov podľa vierovyznaní,
porovnať základné odlišnosti katolíckych kostolov podľa doby, v ktorej vznikli,
vymenovať kresťanské cirkvi na Slovensku,
pomenovať na základe života svätých dva spôsoby, ako byť svedkom nádeje,
byť svedkom nádeje.
	AIG ,OSR, OZO, ENV, MDV      

	Pramene nádeje/2
	modlitba – život v Božej prítomnosti
Boh – stred kresťanského spoločenstva
	zdôvodniť jednoduchým spôsobom potrebu modlitby,
vysvetliť význam ticha (stíšenia sa) pre stretnutie s Bohom v modlitbe,
zdôvodniť potrebu spoločnej modlitby doma s rodinou, s kamarátmi a veriacimi v kostole,
sformulovať osobnú modlitbu.
	AIG ,OSR, OZO, ENV, MDV      



